شه‌فه‌ق نيوز/ تەمەن درێژی و وه‌هيزى پاتری ناو مۆبایلگه‌د گرنگە ئه‌را بيتاقه‌ت نه‌وين لە وه‌كارهاوردن ئامێره‌گه‌د، وه‌لێ ئەگەر هات و مۆبايله‌گه‌د شەو تا شه‌وه‌كى له‌بان شه‌حن بيلێده‌جێ، ئه‌وه‌ هه‌ڵه‌ كه‌ێد و فريه‌ وه‌پى ناچيد پاترى مۆبايله‌گه‌ێ كزه‌و ئه‌دێ.
ئه‌گه‌ر پاترى مۆبايله‌گه‌د پڕ بوێ له‌شه‌حن، ئه‌وه‌ يه‌كسه‌ر لاوه‌ره‌ى له‌ شه‌حن، هويچ وه‌ختيگ له‌يوا نه‌كه‌ێد مۆبايله‌گه‌د شه‌و تا شه‌وه‌كى له‌بان شه‌حن بدێ، به‌ڵكوو له‌جياى ئه‌وه‌ خاستر ئه‌وه‌سه‌ له‌ رووژ وه‌چه‌ن جاريگ شه‌حنى بكه‌ێد.
ئمجا له‌وه‌ر وه‌پيداين ته‌مه‌ن دريژى وه‌ پاتريه‌گه‌د، خاستر ئه‌وه‌سه‌ مۆبايله‌گه‌د له‌بان پلاك كاره‌بايى شه‌حن لاوه‌يد، نه‌ك لاپتۆپ، وه‌ل ئه‌وه‌يشا ئه‌را ته‌حميلكردنيگ گورجتر مۆبايله‌گه‌د بخه‌ره‌ى بان مۆدى فڕين (Flight Mode)،  ك گشت ئه‌يانه‌ ته‌مه‌ن پاتريه‌گه‌د دريژتر ئه‌كه‌ن.
